Ego Guido, Dei gratia episcopus Eduensis, notum facimus omnibus presentes litteras inspecturis, quod Girardus de Sancto Symphoriano, laude et assensu Sare, uxoris sue, et filiorum suorum, in presentia nostra recognovit se vendidisse et precise quitavisse capitulo Eduensi domum illam, cum appendiciis suis, quam eidem vendiderant in presentia nostra Hugo de Verreriis, miles, dominus Stanni, et Dannona, uxor ejus, et Agnes, mater ipsius Dannone, que domus sita est in claustro Eduensi, juxta domum nostram. In cujus rei testimonium et munimen, ad preces ipsorum, sigillum nostrum litteris presentibus fecimus apponi. Actum anno gratie Mº CCº XXº quinto, mense novembri.